**Marea**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În undele pline de vrajă cu care marea ne vorbește

Se nasc povești, se nasc poeme și amintiri de neuitat

Sirena cântecu'-și înalță atunci când valul o izbește

Mirajul lumii din adâncuri..de mii de ori m-a tulburat!..

Ea, marea..sinceră și vie..și-a spus povestea..fără jenă

Au plâns talazurile tragic urlând furtunilor să tacă..

Prin vuiet și-a vărsat năduful..dorindu-și aura boemă

Trăgându-și glorioasa undă...cu liniște chipu-și îmbracă!

Și-n linistea ce-a-nvăluit-o..și-a plămădit din unde-un soare

L-a înălțat pe bolta-albastră să-și zvânte plajele întinse

În spuma valurilor însă și-a scris povești nemuritoare

Cu marinari furați de ape..și cu iubiri suav promise...

De ce mă tem de-a ei chemare?! De ce adâncu-i mă-nfioară

De ce în agonia-mi verde mă tulbură imensitatea?!

Dezmiardă-mă cu scoici și midii..tu prea distinsă domnișoară

Și fă ca-n liniștea profundă să nu îmi pară tristă moartea!

15.07.2017